# Doctor Brants Narrenschiff/Ein Gesellenschiff

| « Vom Weg der Seligkeit | Sebastian Brant Doctor Brants Narrenschiff | Böses Beispiel der Eltern » |
| fertigFertig! Dieser Text wurde zweimal anhand der Quelle Korrektur gelesen. Die Schreibweise folgt dem Originaltext. |||
| Für eine seitenweise Ansicht und den Vergleich mit den zugrundegelegten Scans, klicke bitte auf die entsprechende Seitenzahl (in eckigen Klammern). |||
[60v]
[61r]
WS: Eyn gesellen schiff
Eyn gesellen schiff fert yetz do ha$^e$r / Das ist von hantwercks lüten schwa$^e$r Von allen gwerben vnd hantyeren / Jeder syn gschyrr du$^o$t mit jm fu$^e$ren
Keyn hantwerck stat me jnn sym wa$^e$rdt
Es ist als überleydt / beschwa$^e$rt Jeder knecht / meyster werden will Des sint yetz aller hantwerck vil Mancher zu$^o$ meysterschafft sich kert
Der nie das hantwerck hat gelert
Eyner dem andern werckt zu$^o$ leyd Vnd tribt sich selbs dick vber die heyd Das ers wolfeyl erzügen kan Des mu$^o$ß er offt zu$^o$m thor vß gan
Was dyser nit will wolfeyl ga$^e$n
Do findt man sunst dryg oder zwen Die meynen das erzügen wol Du$^o$nt doch nit arbeyt / als man sol Dann man hyen sudelt yetz all ding
Das man sie geben mo$^e$gen gering
Do by mag man nit langzyt bliben Dür kouffen / vnd wolfeyl vertriben Mancher eym andern macht eyn kouff Der blibt / so er zu$^o$m thor vß loufft
Vff wolfeyl ga$^e$n / gat yederman
Vnd ist doch gantz keyn werschafft dran Dann wenig kosten man dran leidt Vnd würt als vff die yl bereydt Das es alleyn eyn muster hab
Do mit die hantwerck gont vast ab
[61v]
Mo$^e$gent nit wol erneren sich Was du nit du$^o$st / das du$^o$ doch ich Vnd leg dar an keyn kost noch wil Echt ich alleyn mo$^e$g machen vil /
Ich selbs / das ich die worheyt sag
Mit disen narren hab vil tag Vertriben / ee ichs hab erdicht Noch sint sie nit recht zu$^o$ gericht Ich hett bedo$^e$rfft noch lenger tag
Keyn gu$^o$t werck / yl erliden mag
Der moler der Apelli bracht Syn tafel / die er bald hat gemacht Vnd sprach er hett geylt do mit Fand er jnn bald on antwurt nitt
Er sprach / die arbeyt zeigt wol an
Das du hast wenig flyß gethon Vnd wunder ist / das du nit vil Derglich hast gmacht jn kurtzer wil Keyn arbeit dett nie gu$^o$t zu$^o$r yl
Den stich es nit wollyden mag
Zwentzig par schu$^o$ / vff eynen tag Eyn dutzen ta$^e$gen vß bereytten Vil wercken / vnd vff borg dann beitten Vertrybt gar manchem offt das lachen
Bo$^e$ß zymerlüt vil spa$^e$nen machen
Die murer du$^o$nt gern grosse brüch Die schnyder du$^o$nt gar witte stich Do würt die natt gar leittig von Die trucker in dem brasß vmb gon
Vff eynen tag / eyn wochen lon
[62r]
Verzeren / das ist jr gefert Ir arbeyt ist doch schwer vnd hert Mitt trucken / vnd bossellyeren Mit setzen / strichen / corrigieren
Vff tragen / mitt der schwartzen kunst
Varb brennend / jn des füres brunst Vnd ryben die / vnd vigen spitzen / Vil sint die lang jnn arbeyt sitzen Machen doch nit dest besser werck
Das du$^o$t / sie sint von affenberck
Vnd hant die kunst nit baß gelert Mancher in disem schyff gern fert Dann es sint vil gu$^o$t bossen drynn Die groß arbeyt vnd kleinen gewynn
Hant / vnd verzeren das doch lycht
Dann jnn ist wol by der wynfücht Vff künfftigs / hant gar wenig sorg Wann man alleyn jnn gibt vff borg Mancher eyn bletzschkouff machen kan
Do er nit vil gewinnet an /
Man kan yetz nüt verkouffen me Man hab dann gott geschworen ee Vnd so man lang schwo$^e$rt / jn vnd vß So wurt eyn vischerschlag dann druß
Do by merckt man das all diß welt
Sich vast des ko$^e$llschen bo$^e$ttchen helt Dat halffab / ist yetz vast der schlagk Berott dich gott / bricht keym den sack Die hantwerck faren all do ha$^e$r
Noch sint vil schifflin halber la$^e$r